b'\n_START_ARTICLE_\nIlarion Vasiljevi\xc4\x8d Vasil\xc4\x8dikov\n_START_SECTION_\n\xc5\xbdivljenje\n_START_PARAGRAPH_\nRodil se je generalu Vasiliju Andrejevi\xc4\x8du Vasil\xc4\x8dikovu iz dru\xc5\xbeine stare nem\xc5\xa1ke rodbine (v Rusijo so se preselili v 14. stoletju); sprva je slu\xc5\xbeil pri gardistih, nato pa na dvoru (leta 1799 je postal dvorni d\xc5\xbeentleman)._NEWLINE_Pri tem se je spoprijateljil z bodo\xc4\x8dim carjem Aleksandrom I.; ko je le-ta nasledil prestol, je povi\xc5\xa1al Vasil\xc4\x8dika v generalmajorja._NEWLINE_Leta 1803 je postal poveljnik Ahtirskega huzarskega polka, s katerim se je udele\xc5\xbeil bojev proti Napoleonu v letih 1805-07; zaradi zaslug je bil povi\xc5\xa1an v generalporo\xc4\x8dnika._NEWLINE_Postal je poveljnik konjenice celotne \xc5\xa0lezijske armade; v Franciji je ustanovil Konjeni\xc5\xa1ki lovski polk, katerega je postal poveljnik. Leta 1814 je postal poveljnik divizije Gardne lahke konjenice, in leta 1817 poveljnik Gardnega korpusa._NEWLINE_\xc4\x8cez \xc5\xa1tiri leta je podal odpoved in postal je dr\xc5\xbeavni svetnik. Imel je vodilno vlogo pri zatrtju decembrske vstaje; leta 1831 je bil povzdignjen v grofa (s \xc4\x8dimer je postal dvorjan) in leta 1839 v kneza. Leta 1831 je postal vrhovni poveljnik sil v Sankt Peterburgu in okolici in leta 1833 generalni in\xc5\xa1pektor konjenice ter poveljnik Ahtirskega huzarskega polka. Med letoma 1838 in 1837 je bil predsednik komiteja ministrov in Dr\xc5\xbeavnega sveta. Car Nikolaj I. Ruski je imel popolno zaupanje v njem in ga zelo spo\xc5\xa1toval, tako da je bil najvplivnej\xc5\xa1i politik.'